PATVIRTINTA

Panevėžio sporto direktoriaus

2021 m. sausio 20 d. įsakymu Nr. V-6

**PANEVĖŽIO SPORTO CENTRO 2021 METŲ VEIKLOS PLANAS**

1. **BENDROSIOS NUOSTATOS**

Panevėžio sporto centro pagrindinė veiklos rūšis – sportinė veikla, vykdomas formalųjį švietimą papildančio sportinio ugdymo darbas pagal atskirų sporto šakų (16) ir sporto disciplinų programas, kuriomis siekiama suteikti ir sistemingai gilinti ugdytinių pasirinktos sporto šakos žinias, ugdyti gebėjimus ir formuoti įgūdžius, plėtoti sporto ir bendrąsias kompetencijas, siekti sportinio rezultato pradinio rengimo, meistriškumo ugdymo, meistriškumo tobulinimo, aukšto meistriškumo ugdymo etapais. Sporto centras teikia sportinės veiklos ir kitas su fiziniu aktyvumu susijusias paslaugas miesto gyventojams ir svečiams miesto savivaldybės tarybos patvirtinta tvarka.

Panevėžio sporto centro veiklos planas 2020 metams parengtas vadovaujantis Lietuvos Respublikos Konstitucija, Lietuvos Respublikos sporto įstatymu, Sportinio ugdymo organizavimo rekomendacijomis, Panevėžio miesto savivaldybės dokumentais, Sporto centro nuostatais, sportinio ugdymo planu, Sporto centro veiklos poreikiais. Programa nustato metinius Sporto centro tikslus ir uždavinius, apibrėžia prioritetus ir priemones iškeltiems uždaviniams įgyvendinti.

Panevėžio sporto centras siekia teikti kokybiškas paslaugas, atitinkančias nuolat kintančias visuomenės reikmes, tenkinti Panevėžio miesto vaikų ir jaunimo poreikį sportuoti, taupiai ir tikslingai naudoti įstaigai skirtus išteklius.

Veiklos planą įgyvendins Panevėžio sporto centro administracija, pedagoginiai ir aptarnavimo darbuotojai, ugdytiniai ir jų tėvai, įstaigos bendruomenės nariai.

**II. VIZIJA**

Panevėžio sporto centras - sporto centras, siekiantis patenkinti miesto gyventojų interesus ir poreikius, sudarant sąlygas perimti sportinę patirtį, plėtojant savo gebėjimus, bendradarbiavimo įgūdžius, stiprinant ryšius tarp ugdytinių, trenerių, tėvų ir kitų bendruomenės narių, skatinantis praleisti laisvalaikį fizinio aktyvumo priemonių pagalba, teikiantis kokybiškas sporto paslaugas miesto gyventojams.

**III. MISIJA**

Panevėžio sporto centras (toliau – Sporto centras) – sporto paslaugas teikianti ir papildomo sportinio ugdymo įstaiga, sudaranti sąlygas saviraiškai per sportą ir fizinį aktyvumą. Sporto centras sudaro optimalias sąlygas fizinio aktyvumo pratyboms ir aukštam sportiniam meistriškumui siekti; padeda ugdyti ir lavinti sveiką asmenybę; puoselėja dvasines, psichines ir fizines žmogaus galias; ugdo visą gyvenimą išliekantį pomėgį sportuoti; ieško talentingų sportininkų; bendradarbiauja su bendrojo ugdymo mokymo įstaigomis, teikia metodinę ir organizacinę paramą fizinio aktyvumo ir aukšto sportinio meistriškumo klausimais miesto sporto klubams, sudaro sąlygas tenkinti fizinio aktyvumo ir aukšto meistriškumo sporto veiklos poreikį miesto ir šalies gyventojams.

**IV. FILOSOFIJA IR VERTYBĖS**

**Filosofija.** Sporto centras yra sporto ir fizinio aktyvumo veiklos įstaiga, ugdanti kritiškai mąstantį Lietuvos žmogų, sugebantį adaptuotis besikeičiančioje visuomenėje, padedanti atsiskleisti jo žmogiškosioms vertybėms. Įstaigos sportinio ugdymo procesas grindžiamas trenerio kaip pedagogo ir ugdytinio sąveika. Ugdytinių tėvai aktyvūs pagalbininkai savo vaikų sportinio ir bendražmogiško ugdymo procese. Treneriai– kvalifikuoti specialistai, padedantys įgyvendinti sportinio ugdymo tikslus, teikiantys konsultacijas sportinio ugdymo klausimais. Darbuotojai, dalyvaujantys sporto paslaugų teikimo procese – kvalifikuoti savo srities specialistai.

**Vertybės.** Kiekvienas ugdytinis – didžiausias turtas ir unikali vertybė. Demokratiškais ir humaniškais principais bendradarbiaujanti sporto centro bendruomenė. Kiekvienas miesto gyventojas turi teisę gauti kokybiškas sporto paslaugas.

**V. STIPRYBĖS IR SILPNYBĖS**

**Stiprybės:** 1.Sporto centro aukšto meistriškumo sportinė veikla ir pasiekimai garsina ne tik miestą, bet ir Lietuvą, sporto centras palaiko nuolatinį ryšį su visuomene. 2. Aukštos kvalifikacijos treneriai. 3. Sporto centras parengia įvairių sporto šakų perspektyvius sportininkus. 4. Plečiami Sporto centro ryšiai ne tik su Lietuvos, bet ir užsienio šalimis. 5. Nuolat atnaujinami sporto infrastruktūros objektai.

**Silpnybės:** 1. Trūksta kokybiškai įrengtų sporto bazių sportinio ugdymo užsiėmimams, reikalingos naujos sporto bazės treniruotėms ir varžyboms, nes turimos yra prastos būklės, daug investicijų reikalauja jų remontas. 2. Mažėjantis sportuojančių vaikų skaičius ir prastėjanti vaikų sveikata. 3. Trūksta jaunų, perspektyvių trenerių. 4. Reikalingas didesnis dėmesys senų sporto bazių renovacijai.

**VI. 2021 METŲ VEIKLOS PRIORITETAI**

1. Kurti aplinką, padedančią tobulinti sportinio ugdymo kokybę.

2. Formuoti teigiamą vaikų ir jaunimo, suaugusių miesto gyventojų požiūrį į fizinį aktyvumą, aukšto meistriškumo sportą ir sveiką gyvenimo būdą.

3. Stiprinti Sporto centro infrastruktūros kokybę.

**VII. SPORTO CENTRO TIKSLAI IR UŽDAVINIAI**

1. **Tikslas. Siekti efektyvios veiklos fizinio aktyvumo srityje stiprinant etatinių darbuotojų ir trenerių gebėjimus**
2. Uždavinys: vykdyti fizinio aktyvumo veiklą
3. Uždavinys: skatinti etatinius darbuotojus, trenerius ir sporto specialistus dalyvauti fizinio aktyvumo veiklos vykdyme.
4. **Tikslas. Plėtoti fizinio aktyvumo veiklą, sudaryti palankią aplinką įvairaus amžiaus gyventojų aktyviam laisvalaikio užimtumui, fiziniam aktyvumui ir sveikatos stiprinimui.**
5. Uždavinys: populiarinti įvairių sporto šakų miesto pirmenybes, tradicines varžybas, sporto visiems renginius.
6. Uždavinys: bendradarbiauti su sporto klubais ir skatinti jų veiklą.
7. Uždavinys: masinėmis informavimo priemonėmis skatinti dalyvauti fizinio aktyvumo veiklą ir sveiką gyvenseną.
8. Uždavinys: skatinti žiemos fizinio aktyvumo veiklas.
9. **Tikslas. Fizinio aktyvumo ir sporto priemonėmis spręsti neįgaliųjų socialinę integraciją į visuomenės gyvenimą.**
10. Uždavinys: sudaryti sąlygas kuo didesniam neįgaliųjų ratui dalyvauti fizinio aktyvumo ir sporto veikloje.
11. **Tikslas. Renovuoti ir modernizuoti esamus ir statyti naujus sporto infrastruktūrą objektus**
12. Uždavinys: informacijos teikimas miesto savivaldybės administracijai, visuomenei, apie būtinybę renovuoti turimus ir statyti naujus sporto infrastruktūros objektus.
13. Uždavinys: rengti investicijų projektus ir programas sporto bazių statybai, renovacijai ir ilgalaikio turto įsigijimui.
14. **Tikslas. Sudaryti sąlygas miesto gyventojams dalyvauti šių sporto šakų pratybose: boksas, baidarių ir kanojų irklavimas, sunkioji atletika, orientavimosi sportas, tinklinis, krepšinis, rankinis, regbis, lengvoji atletika, triatlonas, stalo tenisas, dziudo, šachmatai, graikų – romėnų imtynės, plento ir treko dviračiai, žolės riedulys, siekti aukštų sportinių laimėjimų pasirinktos sporto šakos varžybose.**
15. Uždavinys: tenkinti vaikų ir jaunimo lavinimosi ir saviraiškos poreikius sporto srityje.
16. **Tikslas. Siekti sportinio meistriškumo aukštumų.**
17. Uždavinys: vykdyti talentingų sportininkų atranką, sudarant sąlygas jiems tobulėti ir siekti aukštų sporto rezultatų.
18. Uždavinys: sudaryti sąlygas stipriausiems miesto sportininkams ir komandoms dalyvauti šalies ir tarptautinėse varžybose.
19. Uždavinys: skatinti svarbių varžybų laimėtojus ir jų trenerius už aukštus sporto pasiekimus.
20. **Tikslo pavadinimas. Skatinti, kad kuo daugiau miesto vaikų ir jaunimo dalyvautų sporto varžybose.**
21. Uždavinys: sudaryti sąlygas formuoti sporto šakos įgūdžius bei realizuoti juos sporto varžybose.
22. Uždavinys: organizuoti sporto šakų varžybas miesto sporto bazėse, naudojant turimą organizacinį potencialą.

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Veiksmai, priemonės tikslams ir uždaviniams įgyvendinti** | **Proceso ir indėlio vertinimo kriterijai** | **Asignavimų šaltinis** | **Vykdymo terminai** | **Atsakingi vykdytojai** |
| 1. **FIZINIO AKTYVUMO PLĖTRA** | | | | | |
| 1.1. | Fizinio aktyvumo veiklos planavimas, renginių organizavimas, asignavimų skyrimas, fizinio aktyvumo pratybų sąlygų užtikrinimas. | * Vykdomų fizinio aktyvumo programų skaičius per metus – 5; * Fizinio aktyvumo programų veiklose dalyvavusių skaičius – 1500. | Biudžeto lėšos | Balandžio – lapkričio mėn. | Direktoriaus pavaduotojas sportui, projektų ir renginių specialistas |
| 1.2. | Dalyvavimas seminaruose, konferencijose, kvalifikacijos kėlimo kursuose**.** | * Dalyvavusių darbuotojų, trenerių ir specialistų skaičius: – 15. | Biudžeto lėšos | Kovo – liepos mėn. | Projektų ir renginių specialistas |
| 1.3. | Masinių fizinio aktyvumo ir sveikatinimo švenčių, tradicinių varžybų organizavimas ir vykdymas įvairaus amžiaus panevėžiečiams bei dalyviams iš kitų miestų. | * Miesto visuomenei organizuotų ir vykdytų renginių skaičius – 12; | Biudžeto lėšos | Sausio – gruodžio mėn. | Projektų ir renginių specialistas |
| 1.4. | Pasiruošimas ir dalyvavimas kompleksiniuose fizinio aktyvumo ir sporto renginiuose, renginių organizavimas ir vykdymas mieste. | * Plaukti išmokusių jaunuolių skaičius programų vykdymo metu baseine per metus – 150. | Biudžeto lėšos renginiams | Sausio – gruodžio mėn. | Projektų ir renginių specialistas |
| 1.5. | Mokymo plaukti programų įgyvendinimas ir baseino veiklos užtikrinimas. | Programų ir paslaugų lėšos, | Sausio – birželio, spalio – gruodžio mėn. | Projektų ir renginių specialistas |
| 1.6. | Skatinimas sporto klubus dalyvauti bendruose fizinio aktyvumo ir sporto programų konkursuose ir siekti programų finansavimo. | * surengtų bendrų renginių ir varžybų skaičius per metus – 10; | Programų lėšos | Sausio – gruodžio mėn. | Direktoriaus pavaduotojas sportui, sportinio ugdymo skyrių vedėjos |
| 1.7. | Bendradarbiavimas su klubais organizuojant varžybas, metodinės organizacinės paramos teikimas, pasidalinimas patirtimi. | * bendradarbiavimo sutarčių su klubais skaičius per metus – 12. | Biudžeto lėšos,  paramos lėšos | Sausio – gruodžio mėn. | Direktoriaus pavaduotojas sportui, sportinio ugdymo skyrių vedėjos |
| 1.8. | Sporto klubų sportininkų dalyvavimas parodomuosiuose renginiuose ir programose sportinių ir kultūrinių renginių metu. | * Bendrų renginių su klubais skaičius per metus – 5. | Paramos lėšos,  programų lėšos | Sausio – gruodžio mėn. | Direktoriaus pavaduotojas sportui, sportinio ugdymo skyrių vedėjos |
| 1.9. | Bendradarbiavimas su miesto žiniasklaida. | * Straipsnių fizinio aktyvumo tema skaičius žiniasklaidoje ir socialiniuose tinkluose – 15. | Biudžeto lėšos | Sausio – gruodžio mėn. | Projektų ir renginių specialistas |
| 1.10. | Renginių reklamavimas įvairiose miesto viešose vietose, socialiniuose tinkluose. | Biudžeto lėšos | Nuolat | Projektų ir renginių specialistas |
| 1.11. | Žiemos sporto šakų sporto klubų rėmimo inicijavimas; | * Miesto sporto organizacijų sportuojančių ledo arenoje skaičius – 3; | Programų lėšos, rėmimo lėšos | Sausio – balandžio, lapkričio – gruodžio mėn. | Projektų ir renginių specialistas |
| 1.12. | Žiemos švenčių organizavimas ir vykdymas, | * žiemos sporto renginių skaičius ledo arenoje ir gamtoje – 3. | Biudžeto lėšos renginiams. | Sausio – kovo mėn. | Projektų ir renginių specialistas |
| 1.13 | Ledo arenos darbo organizavimas. | Biudžeto lėšos |  | Sporto bazių skyriaus vedėja |
| 1.14. | Sporto renginių, konkursų, metodinės veiklos ir kitų priemonių organizavimas neįgaliesiems žmonės kartu su neįgaliųjų sporto klubais; | * organizuotų sporto priemonių neįgaliesiems žmonėms kartu su neįgaliųjų sporto klubais skaičius – 3; * trenerių, dirbančių su neįgaliaisiais skaičius – 2; | Biudžeto lėšos,  programų lėšos. | Sausio – gruodžio mėn. | Direktoriaus pavaduotojas sportui, sportinio ugdymo skyrių vedėjos |
| 1. **SPORTO INFRASTRUKTŪROS PLĖTRA** | | | | | |
| 2.1. | Teikimas steigėjui pasiūlymų ir pageidavimų dėl investicijų skyrimo sporto infrastruktūros objektų renovacijai ir statybai; | * parengtų pasiūlymų ir pageidavimų sporto infrastruktūros objektams statyti ir renovuoti skaičius – 2; | Biudžeto lėšos | Sausio – kovo mėn. | Direktorius, direktoriaus pavaduotojas infrastruktūrai |
| 2.2. | Informacijos sklaida apie sporto infrastruktūros objektų būklę ir projektų vykdymą. | * informacinių pranešimų skaičius socialiniuose tinkluose ir žiniasklaidoje – 3. | Biudžeto lėšos | Birželio – lapkričio mėn. | Direktorius, projektų ir renginių specialistas |
| 2.3. | Nustatyti eiliškumą sporto bazių renovacijai; | * parengtų paraiškų sporto infrastruktūros objektams statyti ir renovuoti skaičius – 2; | Biudžeto lėšos | Sausio – vasario mėn. | Direktorius, direktoriaus pavaduotojas infrastruktūrai |
| 2.4. | Rengti paraiškas ir programas, ieškoti papildomo finansavimo esamų sporto objektų renovacijai ir ilgalaikio turto įsigijimui; | Programų lėšos | Sausio – kovo mėn. | Direktorius, direktoriaus pavaduotojas infrastruktūrai, projektų ir renginių specialistas |
| 2.5. | Numatyti poreikį naujų sporto infrastruktūros objektų statybai ir prisidėti prie projektų rengimo. | * renovuotų sporto infrastruktūros objektų skaičius įstaigos lėšomis– 2; * investicijų infrastruktūros objektų renovavimui suma (tūkst. Eur) – 500. | Biudžeto lėšos | Vasario – kovo mėn. | Direktorius, direktoriaus pavaduotojas infrastruktūrai, projektų ir renginių specialistė |
| **3. SPORTO PLĖTRA** | | | | | |
| 3.1. | Neformalaus ugdymo ir formalųjį švietimą papildančio sportinio ugdymo organizavimo sistemos išlaikymas. | * + Sportinio ugdymo grupių skaičius kiekvienais metais ne mažiau – 110. | Biudžeto lėšos | Rugsėjo – spalio mėn. | Direktoriaus pavaduotojas sportui, sportinio ugdymo skyrių vedėjos |
| 3.2. | Trenerių ir bendrojo lavinimo mokymo įstaigų kūno kultūros mokytojų bendradarbiavimas, nukreipiant vaikus į sporto užsiėmimus, vasaros užimtumo stovyklų miesto moksleiviams organizavimas; | * Pradinio rengimo ir neformalaus ugdymo grupių skaičius – 60; * Vasaros sveikatinimo stovyklų skaičius miesto moksleiviams – 2; | Biudžeto lėšos | Birželio – rugpjūčio mėn. | Direktoriaus pavaduotojas sportui, projektų ir renginių specialistė, sportinio ugdymo skyrių vedėjos, treneriai |
| 3.3. | Sportininkų testavimas, medicininė kontrolė ir optimalių treniruočių sąlygų sudarymas. | * Organizuotų testavimo renginių skaičius per metus – 2; | Biudžeto lėšos | Spalio – lapkričio mėn. | Direktoriaus pavaduotojas sportui, sportinio ugdymo skyrių vedėjos, treneriai |
| 3.4. | Sportininkų ir komandų dalyvavimo varžybose finansavimo užtikrinimas; | * Sportininkų dalyvavusių pasaulio ir Europos čempionatų varžybose skaičius – 7; | Biudžeto lėšos, paramos lėšos | Nuolat | Direktorius, direktoriaus pavaduotojas sportui, vyriausiais finansininkas |
| 3.5. | Komandų ir sportininkų galinčių reprezentuoti miestą parengimas. | * Komandų, dalyvaujančių šalies pirmenybių aukščiausiose lygose skaičius – 2 | Biudžeto lėšos, programų lėšos | Nuolat | Direktoriaus pavaduotojas sportui, sportinio ugdymo skyrių vedėjos, treneriai |
| 3.6. | Numatyta skatinimo tvarka, sportininkų ir trenerių teikimas skatinti. | * Lėšų skirtų trenerių skatinimui suma: – 1000 Eur; * Paskatintų trenerių skaičius – 2. | Biudžeto lėšos | Spalio – gruodžio mėn. | Direktoriaus pavaduotojas sportui, sportinio ugdymo skyrių vedėjos |
| **4. SPORTO VARŽYBOS** | | | | | |
| 4.1. | Pasirengimo dalyvauti sporto varžybose sistema su metodiniu, informaciniu, medicininiu, techniniu ir finansiniu aprūpinimu. | * + dalyvaujančių Lietuvos sporto šakų čempionatų aukščiausiuose lygiuose skaičius – 160; | Biudžeto lėšos | Nuolat | Direktoriaus pavaduotojas sportui, sportinio ugdymo skyrių vedėjos |
| 4.2. | Varžybų laimėtojų, prizininkų ir trenerių skatinimo sistema. | * + dalyvaujančių jaunučių, jaunių, jaunimo varžybose ugdytinių skaičius–550; | Biudžeto lėšos, programų lėšos. | Nuolat | Direktoriaus pavaduotojas sportui, sportinio ugdymo skyrių vedėjos |
| 4.3. | Pasirengimo vykdyti sporto varžybas organizavimas | * + Organizuotų sporto šakų Lietuvos jaunimo, jaunių ir jaunučių pirmenybių varžybų skaičius – 40; | Biudžeto lėšos, programų lėšos. | Nuolat | Direktoriaus pavaduotojai, sporto bazių skyriaus vedėja |
| 4.4. | Turimose sporto bazėse sporto varžybų vykdymas. | * + Organizuotų sporto centro sporto bazėse miesto gyventojams skirtų žiūrovinių varžybų skaičius – 35. | Biudžeto lėšos. | Sausio – gruodžio mėn. | Direktoriaus pavaduotojas infrastruktūrai, sporto bazių skyriaus vedėja. |
|  | | | | | |

Direktoriaus pavaduotojas sportui Mantas Kuchalskis \_\_\_\_\_\_\_\_\_\_\_\_\_\_\_\_\_\_

Vyriausioji finansininkė Vilija Usevičienė \_\_\_\_\_\_\_\_\_\_\_\_\_\_\_\_\_\_

Ūkio dalies vedėjas Vytautas Povilonis \_\_\_\_\_\_\_\_\_\_\_\_\_\_\_\_\_\_

Skyriaus vedėja Vilma Rudzenskaitė \_\_\_\_\_\_\_\_\_\_\_\_\_\_\_\_\_\_

Skyriaus vedėja Jolanta Četkauskienė \_\_\_\_\_\_\_\_\_\_\_\_\_\_\_\_\_\_

Projektų ir renginių specialistė Kristina Baltramaitytė \_\_\_\_\_\_\_\_\_\_\_\_\_\_\_\_\_\_

Sporto bazių skyriaus vedėja Jolita Prakuraitienė \_\_\_\_\_\_\_\_\_\_\_\_\_\_\_\_\_\_\_